20/02/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Convocatoria del VI Concurso de rock “Deputación da Coruña”

Servizo de Acción Social, Cultura e Deportes Sección de Cultura e Deportes Coa intención de difundir, apoiar, e promocionar aos grupos de rock da provincia, a Deputación da Coruña, convoca o VI Concurso de rock “Deputación da Coruña” de acordo coas seguintes Primeira.- Poderán participar todos os grupos de rock da provincia da Coruña que estean formados por músicos novos e que non fosen premiados en anteriores edicións do concurso. Os músicos integrantes dos grupos non poderán formar parte de máis dun grupo dos que participen no concurso. Segunda.- Establécense os seguintes premios: 1º clasificado 3.000 € 2º e 3º clasificado 1.500 € 4º e 5º clasificado 1.000 € Estas cantidades están suxeitas ás retencións legais que lles sexan aplicables. Terceira.- As solicitudes presentaranse no modelo normalizado que poderá obterse na web: www.dicoruna.es ou no Rexistro Xeral da Deputación. Achegada ao impreso enviarase a seguinte documentación: * Relación de compoñentes do grupo e instrumentos. * Certificacións de empadroamento en calquera concello da provincia da Coruña de, polo menos, un terzo dos compoñentes do grupo. * Descrición das súas necesidades técnicas, de montaxe e plano do escenario. * Breve biografía do grupo. * Dossier fotográfico e de prensa * CD ou traballo discográfico, que deberá conter un mínimo de catro temas compostos polo grupo; se o CD tivese máis de catro temas, deberán indicarse os que sexan orixinais do grupo. O material estará correctamente identificado cos datos do grupo. Cuarta.- O prazo de presentación das solicitudes comezará o día seguinte ao da publicación desta convocatoria no Boletín Oficial da Provincia, e rematará o 15 de maio de 2014. As solicitudes presentaranse no Rexistro Xeral da Deputación, na forma establecida no art.38.4 da Lei 30/1992, do réxime xurídico das administracións públicas e do procedemento administrativo común. Quinta.- O xurado estará presidido polo presidente da Deputación, e formarán parte del a deputada presidenta da Comisión de Cultura, Educación, Deporte e Mocidade, e tres persoas de recoñecido prestixio no ámbito da música de rock. O xurado será nomeado polo presidente da Deputación, e actuará como secretario o da corporación ou o funcionario no que delegue. A composición do xurado darase a coñecer con anterioridade á súa reunión, no taboleiro e na páxina web da Deputación, co fin de que se poidan interpor, se é o caso, os recursos legais pertinentes. Sexta.- O xurado actuará en pleno, sendo necesaria a asistencia da maioría simple dos seus membros. Para os efectos da validez da súa constitución aplicarase o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas redactarase a acta correspondente. O xurado non poderá declarar deserto o concurso e presentará a súa proposta ao presidente da Deputación, que é o órgano competente para resolvelo. A decisión do xurado terá lugar no segundo semestre de 2014 e será dada a coñecer no taboleiro e na páxina web da Deputación, e a través dos distintos medios de comunicación. Sétima.- 7.1.- Preselección O xurado realizará unha primeira selección de cinco grupos despois da audición dos CD recibidos. Os grupos que resulten preseleccionados accederán á fase de actuación en directo.7.2.- Concerto A actuación de cada un dos grupos terá unha duración máxima de 30 minutos, nos que interpretarán temas do CD presentado. A organización do concurso facilitaralles aos grupos que accedan á fase de concerto en directo, equipo de son, escenario e equipo de iluminación; tamén fixará os horarios das probas de son e da actuación de cada un dos grupos. Os grupos que participen nesta fase recibirán a cantidade de 300 €, cada un deles, en concepto de indemnización por gastos de desprazamento. O xurado logo da actuación en directo dos grupos seleccionados presentará a súa proposta ao presidente da Deputación, que é o órgano competente para conceder os premios. Oitava.- Non se devolverán os CD non premiados que, a partir do día seguinte á decisión do xurado, serán destruídos. Novena. - A participación na presente convocatoria supón a total aceptación destas bases, así como a autorización á Deputación da Coruña para difundir, por un período máximo de seis meses e por calquera canle, os temas orixinais incluídos nos CD presentados polos grupos gañadores. A Coruña, 12 de febreiro de 2014 O Presidente O Secretario Diego Calvo Pouso José Luis Almau Supervía